Rikunarita-ORG/Wikinium huggingface dataset:
# Flago de Francio

la flago de Francio
La **flago de Francio** estas la nacia emblemo de Francio, laŭ la dua artikolo de la franca konstitucio de 1958. Ĝi ofte estas nomata *drapeau tricolore* (aŭ *tricolore*), kiu signifas “trikolora flago”: ĝi ja havas tri vertikalajn bendojn bluan, blankan kaj ruĝan. Ĝiaj proporcioj estas 2:3, kaj la bendoj estas samlarĝaj.

La blanko estis la koloro de la monarkio, kaj la bluo kaj ruĝo tiuj de Parizo. La flago estis adoptita la 15-an de februaro 1794.

Dum longa tempo, la tri bendoj ne estis samlarĝaj (la proporcioj estis 30:33:37), kaj la masto estis ĉu ĉe la blua flanko, ĉu ĉe la ruĝa. Napoléon Bonaparte decidis, ke la tri bendoj estu samlarĝaj, kaj ke la masto estu ĉe la blua flanko.

La francaj ŝipoj – militaj kaj civilaj – plu uzas la antaŭan flagon, kun malsamlarĝaj bendoj.

La flagoj de Francio kaj Eŭropa Unio, ĉe la franca ambasadejo de Londono
La franca Prezidento Emmanuel Macron decidis ŝanĝi la bluan koloron de la flago de Francio, omaĝe al la franca revolucio. La konsilisto Arnaud Jolens proponis al la prezidento ŝanĝi la bluan koloron de la flago staranta malantaŭ la prezidento okaze de oficialaj deklaroj kaj diskursoj. Iom post iom, oni ŝanĝis ĉiujn flagojn flirtantajn ĉe la Prezidenta Palaco. Laŭ oficiala komuniko de la Prezidento, temas pri la blua koloro uzita dum la Franca Revolucio, ĝi ankaŭ estas la koloro de la francaj flagoj dum la unua kaj dua mondmilitoj. En la jaro 1976, la Prezidento Valéry Giscard d’Estaing decidis uzi pli helan kaj brilan koloron bluan, simila al la eŭropunia flago.

## Notoj

## Eksteraj ligiloj

* Le drapeau français – Présidence de la République Arkivigite je 2008-06-21 per la retarkivo Wayback Machine (fr)
# Manika Markolo

| Manika Markolo |
| --- |
|   |
| markolo, maro [+] |
|

---

 |
| Akvejo | Atlantiko |
| Koordinatoj | 50° 0′ 0″ N, 2° 0′ 0″ U (mapo)50-2
  |
|

---

 |
|

|  |
| --- |
| Manika Markolo (Manika markolo)DEC |

 |
|

---

 |
|

|  |
| --- |
| Manika Markolo (Britio)DEC |

 |
|

---

 |
|

|  |
| --- |
| Manika Markolo (Francio)DEC |

 |
| Wikimedia | © OpenStreetMap |
| Manika Markolo |
| **Vikimedia Komunejo**:  **English Channel** [+] |
|  |

...fotita de satelito
La **Manika Markolo** aŭ **"Maniko"** (angle *The English Channel* [ði ˈɪŋglɪʃ ˈʧænəl], france *La Manche* [la mã̃ʃ]) disigas la britan insulon de la kohera eŭropa landmaso kaj ligas la Nordan Maron kun la Atlantika Oceano.

## Geografio

Ĝi situas inter Francio kaj Belgio sudflanke kaj Britio nordflanke. La nomon ĝi ricevis pro sia formo simila al maniko. En la markolo troviĝas insuloj, kiuj apartenas al Britio, la Manikinsuloj kaj insulo Wight. La plej granda rivero, kiu enfluas la markolon, estas Sejno.

La Sanmala golfo estas golfo de la Manika markolo, kadrigita de la franciaj regionoj Bretonio sude kaj de Normandio oriente. Ĝi kompreneble situas ĉe la samnoma urbo Sanmalo, france Saint-Malo.

Konataj urboj ĉe la bordoj de **"Maniko"** estas Le Havre, Calais kaj Cherbourg (en Francio), Southampton, Dover kaj Plymouth (en Britio).

## Historio

Fine de la lasta glacia epoko la Norda Maro estis granda nesalakva lago, kiu apud la hodiaŭa *Maniko* elfluis en la Atlantikon, kaj la Britaj Insuloj estis atingeblaj perpiede de la kontinenta Eŭropo. Antaŭ ĉirkaŭ 8500 jaroj, la kanalo estiĝis pro ekerozio de la grundo, kaj poste plivastiĝis pro la efikoj de la marfluoj.

Dum la mezepoko la kanalo estis kaj ligo kaj limo inter la kontinento kaj Britio, kaj ofte iĝis objekto de militaj konfliktoj.

En la 20-a jarcento la *Maniko* iĝis grava ŝipvojo inter la Norda Maro kaj la Atlantiko; nuntempe 300-400 ŝipoj trapasas ĝin ĉiutage.

Ekde 1994 la tiel nomata Eŭrotunelo sub la kanalo ligas Brition al la fervoja reto de la eŭropa kontinento. Pramŝipoj veturas inter la plej gravaj urboj ambaŭflankaj. Gravaj pramŝipaj konektoj estas inter Dover kaj Calais, inter Ouistreham kaj Portsmouth, inter Cherbourg kaj Portsmouth kaj inter Vlissingen kaj Sheerness.

Ĉiutage 400 ĝis 500 ŝipoj veturas en la Manika Markolo — pro tiu densa trafiko ree okazas ŝipaj kolizioj: ekzemple en la jaro 2000 sinkis la kargoŝipo „Ievoli Sun“ kun la ŝarĝo de venenaj kemiaĵoj; la aŭtotransporta ŝipo *Trikolor* post kolizio sinkis en la jaro 2002, kaj sekve pliaj ŝipoj koliziis kun la vrako. Bonŝance ĝis nun ne okazis ekologia katastrofo pro kolizio de ŝipoj transportantaj kemiaĵojn aŭ nafton.

## Esperanto

* Markola Kongreso

## Bildaro

* satelita bildo de la Maniko
* la klifoj de Dover
* la markolo ĉe Dover

## Eksteraj ligiloj

* Anglalingvaj paĝoj pri naĝa pasado de la Maniko
# Klerikaro

iuj klerikoj en la Monda Ekonomia Forumo 2009
**Klerikaro** (precipe en kristanismo, sed ne nur tie) estas ĉiuj **klerikoj**, do ĉiuj personoj, kiu profesie apartenas al la eklezia hierarkio. La esperanta vortaro PIV precizigas, ke povas temi pri entute ĉiuj postenuloj de difinita eklezio aŭ religia fako universale, sed ankaŭ povas grupigoj laŭ geografiaj konsideroj, ekzemple ĉiuj klerikoj en difinita lando, urbo aŭ geografia religia unuo, ekzemple en kristanismo diocezo de katolikismo aŭ eparĥio de ortodoksismo,

Aparte gravan rolon la kristana **klerikaro** havis dum la eŭropa mezepoko, kiam ĝi estis la dua reganta klaso post la unua klaso de nobeloj kaj kune kun la nobeloj havis multajn privilegiojn kompare al la tria klaso, la burĝoj aŭ ĉiuj ceteraj homoj.

## Klerikoj de kristanismo

* Diakono
* Episkopo
* Monaĥo
* Papo
* Pastoro
* Pastro
* Popo
* Sacerdoto

## Klerikoj de aliaj religioj

* Lamao
* Mulao
* Rabeno

## Referencoj

## Vidu ankaŭ

* Religio
* Kulto
* Antiklerikalismo
# Panama afero

Karikaturo pri la skandalo. "Malmultaj novaj ludiloj ĉijare: ni elvendas la tutan restaĵon de la stoko de pupoj kiuj diras: Papa, -Nana, -Mama, -Panama."
La **Panamaj skandaloj** (konataj ankaŭ kiel **Panamkanala Skandalo** aŭ **Panama Afero**) estis korupta afero kiu eksplodis dum la Franca Tria Respubliko en 1892, ligite al la ekkonstruado de la Panama Kanalo. Ĉirkaŭ mil milionoj da frankoj estis perdiĝintaj kiam la franca registaro ekkontrolis la financajn problemojn de la panamkanala entrepreno, en kio estas konsiderata kiel la plej granda monkorupta skandalo de la 19a jarcento.

## Notoj
# Gérald Darmanin

| **Gérald Darmanin** |
| --- |
|  Gérald Darmanin en 2022 |
|  |
| Persona informo |
| **Gérald Darmanin**  |
| **Naskonomo** | Gérald Moussa Jean Darmanin |
| **Naskiĝo** | la  11-an de oktobro 1982 (nun 1982-10-11) (do nun 43-jara) en Valenciennes |
| **Religio** | katolikismo vd |
| **Lingvoj** | franca vd |
| **Ŝtataneco** | Francio   vd |
| **Alma mater** | Sciences Po Lille (mul)    vd |
| **Partio** | UMP |
| Familio |
| **Patro** | Gérard Darmanin (mul)   vd |
| **Parencoj** | Rocco Darmanin (mul)  (patra avo)  vd |
| Profesio |
| **Okupo** | politikisto |
| **Aktiva en** | Parizo vd |
|

|  Postenoj |
| --- |
| Postenoj | Sigelilgardisto, ministro pri justico (Francio) (2024–) deputito (parlamentano de Francio) (2024–2025) deputito (parlamentano de Francio) (2022–2022) Minister of the Interior of France (en)  (2020–2024) Mayor of Tourcoing (en)  (2020–2020) conseiller municipal de Tourcoing (fr)  (2020–) Minister of Public Account and Action (en)  (2017–2020) conseiller régional des Hauts-de-France (en)  (2016–) Mayor of Tourcoing (en)  (2014–) conseiller de la Métropole européenne de Lille (fr)  (2014–) deputito (parlamentano de Francio) (2012–2016) regiona konsiliano (2010–2014)  vd |

 |
|

|  Honorigoj |
| --- |
| Honorigoj | * (2021)  prix de la Carpette anglaise (en)

vd |

 |
|  **Urbestro de Tourcoing** |
| vd | **Fonto: Vikidatumoj** |
|  |

**Gérald DARMANIN**, naskiĝinta la 11-an de oktobro 1982 en Valencieno, estas franca polikisto. Li estas parlamentano ekde 2012. Okaze de la municipa baloto de 2014 li venkis en la komunumo Tourcoing, kiu do fariĝis la loka urbestro.

La 6-an de julio 2020, li estis nomumita Ministro pri internaj aferoj en la registaro de Jean Castex, sub la prezidanteco de Emmanuel Macron.

La 20-an de majo 2022, li estis nomumita Ministro pri internaj aferoj en la registaro de Élisabeth Borne, sub la prezidanteco de Emmanuel Macron.
# Eŭropa Defenda Komunumo

| Eŭropa Defenda Komunumo |
| --- |
| **projekto**  |
| Komenco | 1952 vd |
|  |

Membro-ŝtatoj laŭ la plano de René Pleven
La **Eŭropa Defenda Komunumo** (EDK) estis projekto por krei eŭropan armeon, kun supernaciaj institucioj, metitaj sub la superrigardon de la ĉefkomandanto de NATO, kiu mem estis nomumita de la prezidanto de Usono. En la kunteksto de la Malvarma Milito, la projekto, kiu estis skizita en septembro-oktobro 1950, ne fariĝis traktato, subskribita de 6 ŝtatoj, ĝis la 27a de majo 1952. Ratifita de la Federacia Respubliko Germanio, Belgio, Luksemburgio kaj Nederlando, la traktato stariganta la EDK estis malakceptita de la Franca Nacia Asembleo la 30-an de aŭgusto 1954 per 319 voĉdonoj kontraŭaj kontraŭ 264 poraj, kaj forlasita.
# Linio de malriĉeco

Mapo de la tutmonda malriĉeco en landoj, kiu montras procentojn de populacio kiu vivas per nur 1 dolaro tage. Bazita sur la Informo pri Homa Disvolvigo de la NU en 2007/2008. Mankas informoj pri kelkaj landoj.
La **linio de malriĉeco** aŭ **sojlo de malriĉeco** estas la nivelo de minimuma enspezo kaj ankaŭ maksimuma en difinita lando, laŭ ties kutimoj, tradicioj kaj kredoj, necesa por akiri taŭgan vivmanieron. En la praktiko, same kiel por la difino de malriĉeco, la oficiala linio de malriĉeco kaj tio kio estas komprenata kiel malriĉeco havas pli altajn nivelojn en la plej disvolvigitaj landoj.

Preskaŭ ĉiu socio havas civitanojn kiuj vivas en malriĉeco. La sojlo de malriĉeco estas tre utila statistika ilo per kiu oni povas mezuri la populacion kaj konsideri sociekonomiajn reformojn necesajn por malpliigi la malriĉecon.

Por determini la linion de malriĉeco oni kalkulas la totalan koston de ĉiuj esencaj rimedoj kiujn averaĝa plenkreska homo konsumas en unu jaro. Oni diras, ke tiu metodo estas bazita sur la necesoj ĉar estas taksata tra la minimuma enspezo necesa por elteni akcepteblan vivnivelon. En multaj landoj, la plej kosta neceso estas la prezo de la loĝejo, sekvite de longe de la nutrado. La ekonomikistoj konsideras de partikulara gravo la merkaton de nemoveblaĵoj kaj loĝejoj.

La sojlo de malriĉeco estas ĉiujare alĝustigita per la inflacio. La tutmonda populacio estas sub la linio de malriĉeco de difinitaj 10 landoj Tajvano (1,5 %), Malajzio (3,8 %), Irlando (5,5 %), Aŭstralio (6,2 %), Tajlando kaj Francio (7,8 %), Svisio (7,9 %), Kanado (9,4 %), Nederlando (10,5 %) kaj Saudarabio (12,7 %).
# Komerca bilanco

La **Komerca bilanco** estas la registro de la importado kaj eksportado de unu lando dum difnita periodo. La rezulto estas la diferenco inter eksporto kaj importo.
Estas la diferenco inter la havaĵoj kiujn unu lando vendas al ekstero kaj tiuj kiujn ĝi aĉetas al aliaj landoj. Estas du tipoj:
negativa, kiam la valoro de la eksportado estas malpli ol tiu de la importado, situacio kiu tipe okazas ĉe la disvolviĝantaj landoj kaj pozitiva, kiam la valoro de la eksportado estas plia ol tiu de la importado. Tiu ĉi lasta estas tipa scenejo de la industriigitaj kaj disvolviĝintaj landoj inter aliaj, kiuj povas ĝui el eksterordinaraj resursofontoj, kiaj nafto, turismo ktp.

* La importo estas la aĉetado kiun la civitanoj, entreprenoj aŭ la registaro de unu lando faras de varoj kaj servoj produktitaj en aliaj landoj kaj kiujn oni alportas el tiuj.
* La eksporto estas la varoj aŭ servoj produktitaj en la lando, kiuj estas venditaj kaj poste senditaj al klientoj de aliaj landoj.

La rezulto de la komerca bilanco difiniĝas kiel la diferenco kiu ekzistas inter la totalo de la eksporto malpli la totalo de la importo kiuj okazas en la lando. Tiu diferenco, depende de la kvanto de importo kaj eksporto en difinita tempo, povus esti pozitiva (kio nomiĝas komerca pluso) aŭ negativa (kio nomiĝas komerca deficito).

Estas komerca deficito kiam la kvanto de varoj kaj servoj kiujn unu lando eksportas estas malpli ol la kvanto kiun ĝi importas. Male komerca pluso okazas kiam la kvanto de varoj kaj servoj kiujn unu lando eksportad estas pli ol la importita kvanto. Se la eksportado kaj la importado estas pli malpli sama oni diras, ke la lando havas ekvilibran komercon.

## Notoj
# Modera klimato

Modere varma zono
- sur la verda parto de la mapo
La **modera klimato** aŭ **mezvarma klimato** regas en zono inter la subtropikoj kaj la polusa cirklo.

## Karaktero

La modera klimato montras klare distingeblajn sezonojn kaj ekzistas sur ambaŭ duongloboj (hemisferoj). Ĝi entenas de la milda oceana klimato - kiun karakterizas etaj temperaturaj ŝanĝiĝoj kaj granda kvanto de precipitaĵoj - ĝis kontinenta klimato, kiun karakterizas grandaj temperaturaj ŝanĝiĝoj kaj malgranda kvanto de precipitaĵoj, do relativa sekeco.

## Subdivido

Oni dividas la mezvarman klimatan zonon je tri diversaj subregionoj: la modere varma, la modere malvarmeta kaj la modere malvarma zonoj. La mezuma jara temperaturo estas proksimume 8 celsiusaj gradoj.

### Modere varma zono

por la modere varma zono ekzistas du diversaj difinoj:

1) Areoj kun mezuma temperaturo de super 20 celsiusaj gradoj en la plej varma monato (pli ofte uzata difino)

2) Areoj kun mezuma temperaturo de super 10 celsiusaj gradoj en la plej varma monato kaj super 0 celsiusaj gradoj en la plej malvarma monato

### Modere malvarmeta zono

por la modere malvarmeta zono ekzistas du diversaj difinoj:

1) temperaturo en plej varma monato super 10, sed sub 20 celsiusaj gradoj

2) Areoj kun meztemperaturo de super 10 celsiusaj gradoj en la plej varma monato kaj super 0 celsiusaj gradoj en la plej malvarma monato

### Modere malvarma zono

* jara averaĝa temperaturo sub 0 kaj samtempe meztemperaturo de super 10 celsiusaj gradoj en la plej varma monato. (meztemperaturo de sub 10 celsiusaj gradoj en la plej varma monato apartenas al malvarma zono)

ekzemple Siberio, Kola-duoninsulo

## Vegetaĵaro

La vegetaĵaro dependas de la zona tipo (pingloarboj, falfoliaj arboj, stepa gresaro, eĉ dezerta plantaro)

## Vidu ankaŭ

* Ĉinujo-klimato
* Klimata klasifiko de Köppen
* Klimata zono
* Malvarmeta klimato (tundra klimato)
* Kontinenta-mediteranea klimato
* Tropikoj

## Eksteraj ligiloj

* Resume pri la mezvarma zono Arkivigite je 2008-12-01 per la retarkivo Wayback Machine (germanalingve)
# Gujana kosmodromo

| Gujana kosmodromo |
| --- |
| Centre spatial guyanais |
|  |
| **kosmodromo**  |
| Estiĝo | 1964 |
| Lando | Francio   vd |
| Situo | Kourou |
| Situo |
| **Geografia situo** | 5° 14′ 14″ N, 52° 45′ 38″ U (mapo)5.2372222222222-52.760555555556
 |
|

|  |  |
| --- | --- |
| Gujana kosmodromo (Franca Gujano)DEC

|  |
| --- |
|  |

 |
| Situo de Gujana kosmodromo |

 |
|
Gujana kosmodromo |
| Retejo |  |
|  |

Eniro de la gujana kosmodromo
Mapo de la Gujana kosmodromo
La **Gujana kosmodromo** (france *Centre spatial guyanais*, **CSG**) estas franca kaj eŭropa kosmodromo je la nordokcidento de Kuruo en la departemento de Franca Gujano, teritorio de Francio en Sud-Ameriko. Ĝi apartenas al la \* Eŭropa Kosma Agentejo.

La kosmodromo funkcias ekde 1968. Ĝi estas precipe taŭga kiel loko por kosmodromo, ĉar ĝi plenumas la du gravajn geografiajn postulojn de tia ejo:

* Ĝi estas proksime al la Ekvatoro, por ke malpli energio estu postulata por manovri kosmoŝipon en ekvatora, terfiksa orbito.
* Ĝi havas malferman maron al la oriento, por ke pli malaltaj stadioj de raketoj kaj derompaĵo de lanĉaj malsukcesoj estu neverŝajnaj falontaj sur homa loĝejo. Raketoj estas lanĉataj al la oriento por utiligi la angulan impeton provizitan de la rotacio de Tero.

## Vidu ankaŭ

* Eŭropa Kosma Agentejo
* Ariane
* Eŭropa Kosm-Operacia Centro
# Novklasikismo

| Novklasikismo |
| --- |
|  |
| **arta movado stilo arta stilo**  |
| **okcidenta arto** |
| Komenco | 1760 vd |
| Fino | 1830 vd |
| Poste | romantikismo vd |
|  |

John Russell Pope, Jefferson Memorialo en Vaŝingtono (Usono), 1939-1943
Max Littmann: la Granda Teatro de Stanisław Moniuszko en Poznano aŭ kurte: Operejo en Poznano (Pollando), 1909-1910
Adam Ballenstaedt: Baziliko de Sankta Vincento de Paul en Bydgoszcz (Pollando), 1925-1939
**Novklasikismo** estas stila tendenco en la historio de arto, kiu historieme baziĝas sur klasikaj modeloj de antikvaj Romio kaj Grekio. La nocio havas malsamajn signifojn en diversaj lingvoj kaj kulturaj regionoj kaj pro tio facile konfuzas.

## German-lingva koncepto

En la tradicio de german-lingvaj kulturoj novklasikismo estas historiema art-stilo en la frua 20-a jarcento, kiu precipe estis aplikata en arkitekturo.

## Franc-lingva koncepto

En la tradicio de franc-lingvaj kulturoj novklasikismo estas stilo de eŭropaj kaj nordamerikaj belartoj, kiu daŭris de 1750 ĝis proksimume 1850. Ĝi estas iu el la periodaj resobriĝoj de okcidenta arto, kontrasta al la antaŭa rokoko kaj en sia lasta parto konkura kun romantikismo.

Malfruan novklasikismon aplikatan al meblarto kaj hejm-ornamo, kun influo de antikvaj egiptaj modeloj, kia ekzistis en Francio, oni kelkfoje nomas empiro.

### Ecaro

Novklasikismo serĉas siajn modelojn precipe en antikva Romio. Ĝiatempaj arkeologiaj esploroj kaj eltrovoj provizis abundan materialon. Ekzemple la elfosado de la urbo Pompejo en Italio malkovris al novklasikistoj la forgesitan antikvan ornaman pentrarton.

Novklasikistoj ŝatis rektajn, simplajn formojn, vastajn kaj noblajn verkojn. Konstruaĵoj imitas malnovajn helenajn templojn, prefere laŭ la pli sobra doria stilo. Pentraĵoj prezentas solenajn scenojn per firma desegno, per ĝenerala geometria skemo el rektoj, per dampitaj koloroj.

En sia pli intima flanko novklasikismo produktis ankaŭ belajn realismajn portretojn, kaj la unuajn industriajn ŝtofojn, metalaĵojn kaj porcelanojn.

### Artistoj - hejm-ornamistoj

* James Robert kaj John Adam

### Artistoj - konstruistoj

* Thomas Jefferson
* Leo von Klenze
* Jacques-Germain Soufflot

### Artistoj - pentristoj

* Jacques-Louis David

## Vidu ankaŭ

* Novklasika arkitekturo
* Novklasikismo (muziko)
* *Adam style*
# Sophie Adenot

| **Sophie Adenot** |
| --- |
|  |
| Persona informo |
| **Naskonomo** | Sophie Marie Laurence Adenot |
| **Naskiĝo** | 5-an de julio 1982 (1982-07-05) (43-jaraĝa) en Cosne-Cours-sur-Loire |
| **Lingvoj** | franca • angla |
| **Ŝtataneco** | Francio   |
| **Alma mater** | Empire Test Pilots' School (en)   (2018–2018) École du personnel navigant d’essais et de réception  (2017–2017) Lernejo de la Aero kaj la Kosmo  (2005–2006) Masaĉuseca Instituto de Teknologio  (2004–2004) ISAE SUPAERO (mul)   (2001–2003) Maison d'éducation de la Légion d'honneur Saint-Denis (en)   (–1999)  |
| Familio |
| **Patrino** | Isabelle Adenot (en)   |
| **Frat(in)o** | Richard Adenot (mul)   |
| Okupo |
| **Okupo** | inĝeniero  joga instruisto  oficiro de aerarmeo  kosmonaŭto  helikoptera piloto  testpiloto  armea piloto   |
|  |

**Sophie ADENOT**, naskiĝis la  5-an de julio 1982 (nun 1982-07-05) en Cosne-Cours-sur-Loire, estas franca militisto, inĝeniero kaj astronaŭto. Kolonelo en la Aera kaj kosma armeo, ŝi estas piloto de helikoptero kaj provpiloto.

La 23-an de novembro 2022, ŝi estas nomumita astronaŭto de la Eŭropa Kosma Agentejo. La 22-an de majo 2024, ŝi estas elektita por aliri la Internacian Kosmostacion printempe de 2026 kadre de la misio *Epsilon*. Ŝia elgrundiĝo okazis la 13-an de februaro 2026 per la kosmoŝipo Dragon 2 lanĉita fare de la raketo Falcon 9. Ŝi tiam iĝis la dua francino en kosmo post Claudie Haigneré.
# Sankta-Paŭlo kaj Amsterdamo

| Sankta-Paŭlo kaj Amsterdamo |
| --- |
|  |
| grupo de insuloj, district of the French Southern and Antarctic Lands [+] |
|

---

 |
| Akvejo | Hinda oceano |
|

---

 |
| Koordinatoj | 37° 48′ 0″ S, 77° 32′ 0″ O (mapo)-37.877.533333333333
  |
| Akvokolektejo | 58 km² (5 800 ha) [+] |
| Areo | 58 km² (5 800 ha) [+] |
| Horzono | UTC+05:00 [+] |
|

---

 |
|

|  |
| --- |
| Sankta-Paŭlo kaj Amsterdamo (Hinda oceano)DEC |

 |
| Wikimedia | © OpenStreetMap |
| Sankta-Paŭlo kaj Amsterdamo |
| **Vikimedia Komunejo**:  **Saint-Paul and New Amsterdam Islands** [+] |
|  |

Flago de Francaj Sudaj kaj Antarktaj Teritorioj
**Sankta Paŭlo kaj Amsterdamo** aŭ **Sankta Paŭlo kaj Nova Amsterdamo** estas distrikto de la Francaj Sudaj kaj Antarktaj Teritorioj konsistanta el la insuloj Sankta-Paŭlo kaj Amsterdamo. La distrikto situas en la suda parto de la Hinda Oceano. Ĝi ne estas daŭre loĝata, sed estas malgranda setlejo, nomata Martin-de-Viviès, sur la insulo Amsterdamo, kie restadas ĉirkaŭ 20 sciencistoj.
# Hauts-de-France

|  |  |
| --- | --- |
|  | Ne konfuzu ĉi tiun artikolon kun Hauts-de-Seine. |

|  |
| --- |
| Hauts-de-France (Hauts-de-France) |
| regiono |
|  |
|

|  |
| --- |
|   Flago |

 |
| **Deveno de nomo:** "Supraĵo de Francio" |
|  |
| Ŝtato |  Francio |
| Departementoj | Aisne (02), Nord (59), Oise (60), Pas-de-Calais (62), Somme (80) |
|  |
| Gravaj urboj | Laon, Lille, Beauvais, Arras, Amiens |
|  |
| Prefektejo | Lille |
|  |
| Areo | 31 813 km² (3 181 300 ha) |
|  |
| Loĝantaro | 5 987 883 (*2013*) |
| Denseco | 188,22 loĝ./km² |
|  |
| prefekto | Jean-François Cordet |
|  - prezidanto | Xavier Bertrand |
|  |
| Horzono | MET (UTC+1) |
|  - somera tempo | MET (UTC+2) |
|  |
|  Hauts-de-France (regiono)
Hauts-de-France (regiono) |
|  **Vikimedia Komunejo:**  Hauts-de-France |
| **Retpaĝo:**  www.hautsdefrance.fr |
|  |

**Norda Francio** aŭ **Hauts-de-France** ([o dəˈfʁɑ̃s], laŭvorte "supraĵo de Francio") estas la plej norda regiono de Francio. La nova regiono validas ekde la 1-a de januaro 2016 kaj estis nomata je la 14-a de marto 2017.

Ĝi estis kreita okaze de la teritoria reformo de la francaj regionoj en 2014 per kunigo de Nordo-Kaleza Markolo kaj Pikardio.

## Nomado

Laŭvorte en la franca, "Hauts-de-France" signifas "supraĵo de Francio", t.e. la plej norda parto de Francio, la supro de la mapo de Francio.

Dum la debato postveninta la kunfandiĝon de la malnovaj regionoj de Nordo-Kaleza Markolo kaj Pikardio, poste i.a. la proponoj de la regionaj lernantoj, la tri ebloj de nomado por la nova regiono estis **"Hauts-de-France"**, **"Terres-du-Nord"** ("Teroj de Nordo") kaj **"Nord-de-France"** ("Nordo de Francio"). La nomo estis per la balotado de la regionaj elektitaj je la 14-a de marto 2017.

## Vidu ankaŭ

* *La Voix du Nord*

## Notoj